** ประกาศองค์บริหารส่วนตำบลหินดาด**

**เรื่อง รับสมัครบุคคลเพื่อสรรหาและเลือกสรรบุคคลเป็นพนักงานจ้าง**

**ขององค์การบริหารส่วนตำบลหินดาด ประจำปีงบประมาณ พ.ศ. 2563**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ด้วย องค์การบริหารส่วนตำบลหินดาด อำเภอด่านขุนทด จังหวัดนครราชสีมา มีความประสงค์จะรับสมัครบุคคลทั่วไป เพื่อเลือกสรรเป็นพนักงานจ้าง สังกัดองค์การบริหารส่วนตำบลหินดาด เพื่อช่วยปฎิบัติงานตามภาระหน้าที่ขององค์การบริหารส่วนตำบลหินดาด ตามแผนอัตรากำลัง 3 ปี (พ.ศ. 2561 – 2563) และจากการปรับปรุงแผนอัตรากำลัง 3 ปี ประจำปีงบประมาณ พ.ศ. 2562

อาศัยอำนาจตามมาตรา 13 มาตรา 14 และมาตรา 25 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 ประกอบกับประกาศคณะกรรมการพนักงานส่วนตำบลจังหวัดนครราชสีมา เรื่อง มาตรฐานทั่วไปเกี่ยวกับพนักงานจ้าง ลงวันที่ 24 เดือน มิถุนายน พ.ศ.2547 หมวดที่ 2 ข้อ 8 ข้อ 18 และ ข้อ 19 จึงประกาศรับสมัครบุคคลเพื่อการสรรหาและการเลือกสรรเป็นพนักงานจ้างขององค์การบริหารส่วนตำบลหินดาด โดยมีรายละเอียดดังต่อไปนี้

**1. ประเภทพนักงานจ้าง ชื่อตำแหน่ง และรายละเอียดการจ้าง**

**1.1 พนักงานจ้างทั่วไป**

**1) สังกัด สำนักปลัด**

- ตำแหน่ง พนักงานขับรถยนต์ จำนวน 1 อัตรา

 **2) สังกัด กองสาธารณสุขและสิ่งแวดล้อม**

 - ตำแหน่ง พนักงานขับรถบรรทุกขยะ (ผู้มีทักษะ) จำนวน 1 อัตรา

 **2. ลักษณะงานที่ปฎิบัติและหน้าที่ความรับผิดชอบ** (ปรากฏอยู่ในรายละเอียดเกี่ยวกับการสมัครแนบท้ายประกาศนี้ )

**3. คุณสมบัติของผู้มีสิทธิสมัคร**

ประกาศคณะกรรมการพนักงานส่วนตำบลจังหวัดนครราชสีมา เรื่อง มาตรฐานทั่วไปเกี่ยวกับพนักงานจ้าง ลงวันที่ 24 มิถุนายน 2547 และแก้ไขเพิ่มเติมถึงฉบับที่ 4 พ.ศ. 2558 กำหนดให้ผู้ซึ่งจะได้รับการจ้างเป็นพนักงานจ้าง ต้องมีคุณสมบัติทั่วไปและไม่มีลักษณะต้องห้าม ดังต่อไปนี้

* 1. มีสัญชาติไทย
	2. มีอายุไม่ต่ำกว่า ๑๘ ปีบริบูรณ์ และไม่เกิน ๖๐ ปี
	3. ไม่เป็นบุคคลล้มละลาย
	4. ไม่เป็นผู้มีการทุพพลภาพจนไม่สามารถปฏิบัติหน้าที่ได้ ไร้ความสามารถหรือสติฟั่นเฟือนไม่สมประกอบ หรือเป็นโรคดังต่อไปนี้

ก. โรคเรื้อนในระยะติดต่อหรือระยะที่ปรากฏอาการเป็นที่รังเกียจแก่สังคม

ข. วัณโรคในระยะอันตราย

 -/ค. โรค......

-2-

ค. โรคเท้าช้างในระยะที่ปรากฏอาการเป็นที่รังเกียจแก่สังคม

ง. โรคติดยาเสพติดให้โทษ

จ. โรคพิษสุราเรื้อรัง

 5. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรค

การเมือง ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

 6. ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

 7. ไม่เป็นผู้เคยต้องโทษจำคุกโดยคำพิพากษาถึงที่สุดให้จำคุกเพราะกระทำผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

 8. ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานของรัฐ

 **หมายเหตุ** ผู้ที่ผ่านการสรรหาและการเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

 **3.1 คุณสมบัติเฉพาะตำแหน่งสำหรับตำแหน่ง**

ผู้สมัครต้องมีคุณสมบัติเฉพาะสำหรับตำแหน่ง ตามที่ระบุไว้ในรายละเอียดคุณสมบัติเฉพาะสำหรับตำแหน่งแนบท้ายประกาศนี้

**4. การรับสมัคร**

 **4.1 ระยะเวลาในการรับสมัคร**

 ผู้ประสงค์จะสมัครเพื่อสอบคัดเลือกเป็นพนักงานจ้าง ขอรับใบสมัคร และยื่นใบสมัครด้วยด้วยตนเองได้ที่สำนักงานปลัด องค์การบริหารส่วนตำบลหินดาด ตำบลหินดาด อำเภอด่านขุนทด จังหวัดนครราชสีมา **ตั้งแต่วันที่ 22**  **– 31 เดือน มกราคม พ.ศ. 2563** ในวันและเวลาราชการ เวลา 08.30 – 16.30 น. หรือสอบถามทางหมายเลขโทรศัพท์ 0-44756-111 และสามารถดาวน์โหลดดูรายละเอียดได้ที่ [www.hindard.go.th](http://www.hindard.go.th) สำหรับพระภิกษุ หรือสามเณร นักพรต นักบวช ไม่มีสิทธิสมัครเข้ารับการสอบคัดเลือก

 **4.2 หลักฐานเอกสารที่ต้องนำมายื่นในวันรับสมัคร**

1. ทะเบียนบ้านฉบับเจ้าบ้าน พร้อมสำเนาถูกต้อง ๑ ฉบับ
2. บัตรประจำตัวประชาชน พร้อมสำเนาถูกต้อง ๑ ฉบับ
3. รูปถ่ายหน้าตรง ไม่สวมหมวก ไม่สวมแว่นตาดำ ขนาด ๑ นิ้ว ถ่ายมาแล้วไม่เกิน 6 เดือน จำนวน ๓ รูป
4. ใบรับรองแพทย์ปริญญาซึ่งแสดงว่าไม่เป็นโรคต้องห้ามตามข้อ 2.1 (4) ซึ่งออกให้ไม่เกิน
5. เดือน นับถึงวันสมัคร (ใช้ฉบับจริง ) จำนวน 1 ฉบับ

๕. หลักฐานอื่น ๆ เช่น ใบทหารกองเกิน (สด.๙) ใบเปลี่ยนชื่อ – สกุล ทะเบียนสมรส ทะเบียนหย่า หนังสือรับรองการผ่านงาน พร้อมสำเนาถูกต้อง ๑ ฉบับ

6. สำเนาหนังสือรับรองสำเร็จการศึกษา ใบสุทธิ ใบประกาศหรือหลักฐานซึ่งแสดงว่าเป็นผู้มีคุณสมบัติตามที่กำหนดในประกาศฉบับนี้ จำนวน ๑ ฉบับ

7. สำเนาใบอนุญาตขับขี่ ออกให้โดยกรมการขนส่งทางบก

 -3-

 **หมายเหตุ** สำหรับตำแหน่ง พนักงานขับรถบรรทุกขยะ (ผู้มีทักษะ) ต้องมีใบอนุญาตขับรถตามกฎหมาย (ใบอนุญาตขับรถประเภท ๒ ขึ้นไป ) มาแล้วเป็นเวลาไม่น้อยกว่า ๕ ปี และมีประสบการณ์ในการที่จะปฎิบัติไม่ต่ำว่า 5 ปี โดยมีหนังสือรับรองการทำงานจากนายจ้าง

 ทั้งนี้ สำเนาเอกสารทุกชนิดให้ถ่ายเอกสารโดยใช้กระดาษ A4 เท่านั้น และรับรองสำเนาถูกต้องทุกฉบับ พร้อมลงลายมือชื่อกำกับไว้ในเอกสารทุกฉบับ และนำเอกสารและหลักฐานฉบับจริงมาในวันสมัครด้วย

 ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะตำแหน่งตรงตามประกาศรับสมัครจริง และจะต้องกรองรายละเอียดต่างๆ ในใบสมัครพร้อมทั้งยื่นเอกสารในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใด ๆ หรือคุณวุฒิการศึกษาไม่ตรงตามคุณสมบัติเฉพาะตำแหน่งสำหรับตำแหน่งที่สมัครอันเป็นผลทำให้ผู้สมัครไม่มีสิทธิตามประกาศรับสมัครดังกล่าว หากตรวจสอบพบเมื่อใด ให้ถือว่าการรับสมัครและการได้เช้ารับการสรรหาและการเลือกสรรครั้งนี้เป็นโมฆะสำหรับผู้นั้น

 **4.3 ค่าธรรมเนียมในการสมัคร**

- ประเภทพนักงานจ้างทั่วไป ตำแหน่งละ 50 บาท (ห้าสิบบาทถ้วน)

- ประเภทพนักงานจ้างตามภารกิจ ตำแหน่งละ 100 บาท (หนึ่งร้อยบาทถ้วน)

 ค่าธรรมเนียมการสมัครจะไม่คืนให้ไม่ว่ากรณีใด ๆ เว้นแต่มีการยกเลิกการสรรหาและเลือกสรรครั้งนี้ทั้งหมดเนื่องจากมีการทุจริต หรือส่อไปทางทุจริต จึงจะจ่ายคืนค่าธรรมเนียมการสมัครสอบแก่ผู้สมัครเฉพาะผู้ที่มิได้มีส่วนเกี่ยวข้องกับการทุจริต หรือส่อไปในทางทุจริต นั้น

 **4.4 การประกาศรายชื่อผู้มีสิทธิสอบ วัน เวลา และสถานที่สอบ**

 องค์การบริหารส่วนตำบลหินดาด จะประกาศรายชื่อผู้มีสิทธิสอบคัดเลือกใน **วันที่** 4  **เดือน กุมภาพันธ์ พ.ศ. ๒๕63**  ณ ที่ทำการองค์การบริหารส่วนตำบลหินดาด อำเภอด่านขุนทด จังหวัดนครราชสีมา หรือทางเว็บไซต์ [www.hindard.go.th](http://www.hindard.go.th)

 องค์การบริหารส่วนตำบลหินดาด จะดำเนินการสอบคัดเลือก ณ ที่ทำการองค์การบริหารส่วนตำบลหินดาด ใน**วันที่**  **6 เดือน กุมภาพันธ์ พ.ศ. ๒๕63** ตั้งแต่เวลา ๐๙.๐๐ น. เป็นต้นไป ณ ห้องประชุมสภาองค์การบริหารส่วนตำบลหินดาด อำเภอด่านขุนทด จังหวัดนครราชสีมา

 **5 วิธีการเลือกสรรหาและเลือกสรร**

 ให้ผู้รับการสรรหาและเลือกสรรบุคคลเป็นพนักงานจ้างไปถึงสถานที่สอบ เพื่อรายงานตัวก่อนเข้ารับการสรรหาฯ ในเวลา 08.30 – 09.00 น. หากพ้นกำหนดเวลาดังกล่าว ถือว่าสละสิทธิในการเข้ารับการสรรหาฯต้องนำบัตรประจำตัวสอบ และบัตรประจำตัวประชาชนไปในวันสอบ เพื่อใช้แสดงต่อเจ้าหน้าที่

คุมสอบ หากไม่มีเอกสารดังกล่าวแสดงครบถ้วน จะไม่ได้รับอนุญาตให้เข้าสอบ

**6**. **หลักเกณฑ์การตัดสิน**

ผู้ที่ถือว่าผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะความรู้ความสามารถทั่วไป (ภาค ก) ไม่ต่ำกว่า ร้อยละ 60 ภาคความรู้ความาสามารถเฉพาะตำแหน่ง (ภาค ข) ไม่ต่ำกว่า ร้อยละ 60 และ ภาความเหมาะสมกับตำแหน่ง (ภาค ค) ไม่ต่ำว่าร้อยละ 60 โดยการดำเนินการจัดจ้างจะเป็นไปตามลำดับคะแนนที่สอบได้

1. **การประกาศรายชื่อและการขึ้นบัญชีรายชื่อผู้ผ่านการสรรหาและเลือกสรร**

 องค์การบริหารส่วนตำบลหินดาด จะประกาศรายชื่อผู้ผ่านการสอบคัดเลือกตามลำดับคะแนน ที่สอบได้ ใน**วันที่ 11 เดือน กุมภาพันธ์ พ.ศ. 2563** ณ องค์การบริหารส่วนตำบลหินดาด หรือทางเว็บไซต์ [www.hindard.go.th](http://www.hindard.go.th)

 -4-

1. **การจัดทำสัญญาจ้างผู้ผ่านการสรรหาและเลือกสรร**

ผู้ผ่านการเลือกสรรจะต้องทำสัญญาจ้างตามที่องค์การบริหารส่วนตำบลหินดาดกำหนด ดังนี้

8.1 องค์การบริหารส่วนตำบลหินดาดจะเรียกทำสัญญาจ้างผู้ที่ผ่านการเลือกสรรตามลำดับที่สอบได้โดยต้องได้รับความเห็นชอบจากคณะกรรมการพนักงานส่วนตำบลจังหวัดนครราชสีมา (ก.อบต.จังหวัดนครราชสีมา) ก่อนทำสัญญาจ้าง

8.2 ในกรณีที่มีผู้ผ่านการเลือกสรรมากกว่าจำนวนอัตราว่างและภายหลังมีอัตราว่างในงานลักษณะเดียวกันหรือคล้ายคลึงกัน ซึ่งองค์การบริหารส่วนตำบลหินดาดพิจารณาแล้วเห็นว่าสามารถใช้บุคคลที่มีสมรรถนะเรืองเดียวกันได้ องค์การบริหารส่วนตำบลหินดาดก็อาจพิจารณาจัดจ้างผู้ที่ผ่านการเลือกสรรจากบัญชีรายชื่อผู้ผ่านการเลือกสรรที่ยังไม่หมดอายุโดยได้รับความเห็นชอบจากคณะกรรมการพนักงานส่วนตำบลจังหวัดนครราชสีมา (ก.อบต.จังหวัดนครราชสีมา)

 **การขึ้นบัญชีผู้ผ่านการสรรหาและเลือกสรร**

 องค์การบริหารส่วนตำบลหินดาด จะขึ้นบัญชีผู้ผ่านการสรรหาและเลือกสรรโดยจะเรียงลำดับจากผู้ที่ได้คะแนนรวมสูงสุดลงมาตามลำดับ ในกรณีที่คะแนนเท่ากัน จะให้ผู้ที่สมัครก่อนเป็นผู้ที่ได้ลำดับสูงกว่า และจะขึ้นบัญชีผู้สอบได้เป็นเวลา 1 ปี นับแต่วันที่ขึ้นบัญชี และผู้สอบได้จะถูกยกเลิกการขึ้นบัญชี เมื่อมีกรณีใด กรณีหนึ่ง ดังนี้

1. ผู้นั้นได้รับการแต่งตั้งให้ดำรงตำแหน่งที่สอบคัดเลือกได้ไปแล้ว
2. ผู้นั้นขอสละสิทธิในการแต่งตั้งให้ดำรงตำแหน่งที่สอบคัดเลือกได้
3. มีการประกาศขึ้นบัญชีผู้สอบคัดเลือกใหม่

 **ข้อสงวนสิทธิ**

องค์การบริหารส่วนตำบลหินดาดขอสงวนสิทธิที่จะไม่เรียกจ้างบุคคลใดก็ได้ ในกรณีทีคณะกรรมการพนักงานส่วนตำบลจังหวัดนครราชสีมาได้พิจารณาตรวจสอบแล้ว ไม่เห็นชอบในการจ้างพนักงานจ้างขององค์การบริหารส่วนตำบลหินดาด โดยผู้ที่เข้าสอบหรือผู้ที่ผ่านการสอบจะเรียกร้องค่าใช้จ่ายหรือความเสียหายใด ๆ ไม่ได้ทั้งสิ้น ให้ถือว่าผู้นั้นเข้าสอบทุกคนได้รับทราบเงื่อนไขหรือหลักเกณฑ์ตามประกาศนี้

จึงประกาศมาให้ทราบโดยทั่วกัน

ประกาศ ณ วันที่ เดือน มกราคม พ.ศ. ๒๕63

 (นายประพันธ์ เชาวน์ดี)

 นายกองค์การบริหารส่วนตำบลหินดาด

**แนบท้ายประกาศองค์การบริหารส่วนตำบลหินดาด**

**เรื่อง การรับสมัครบุคคลเพื่อสรรหาและเลือกสรรบุคคลเป็นพนักงานจ้างฯ**

**ลงวันที่ เดือน มกาคม พ.ศ. 2563**

**ตำแหน่ง พนักงานขับรถบรรทุกขยะ ผู้มีทักษะ (พนักงานจ้างตามภารกิจ) จำนวน 1 อัตรา**

**.....................................................................**

**ตำแหน่งประเภท** พนักงานจ้างตามภารกิจ

**ชื่อตำแหน่ง** พนักงานขับรถบรรทุกขยะ (ผู้มีทักษะ)

**อัตราว่าง**  1 อัตรา

**หน้าที่ / ความรับผิดชอบ** ปฏิบัติหน้าที่ขับรถบรรทุกขยะ เพื่อจัดเก็บขยะมูลฝอยตามอาคารบ้านเรือน และที่รองรับขยะมูลฝอย การนำขยะมูลฝอยไปทำลาย และปฏิบัติหน้าที่อื่นที่เกี่ยวข้องหรือตามที่ผู้บังคับบัญชามอบหมาย

**ลักษณะงานที่ปฎิบัติ** ปฏิบัติหน้าที่ขับรถบรรทุกขยะ ดูแลรักษาความสะอาด บำรุงรักษา แก้ไขข้อขัดข้อง เล็ก ๆ น้อยๆ ของรถบรรทุกขยะที่ดำเนินการจัดเก็บขยะมูลฝอยตามอาคารบ้านเรือนและที่รองรับขยะมูลฝอย และปฏิบัติหน้าที่อื่นที่เกี่ยวข้องหรือตามที่ผู้บังคับบัญชามอบหมาย

**คุณสมบัติเฉพาะตำแหน่ง** 1. เพศชาย

2. ไม่จำกัดวุฒิการศึกษา มีความสามารถเหมาะสมกับการปฎิบัติงานในหน้าที่

3. ใบอนุญาตขับรถตามกฎหมาย (ใบอนุญาตขับรถประเภท ๒ ขึ้นไป ) มาแล้วเป็นเวลาไม่น้อยกว่า ๕ ปี

4. มีประสบการณ์ในการที่จะปฎิบัติไม่ต่ำว่า 5 ปี โดยมีหนังสือรับรองการทำงานจากนายจ้าง

**ระยะเวลาการจ้าง** ทำสัญญาจ้างไม่เกินคราวละ 4 ปี

**อัตราค่าตอบแทนพนักงานจ้าง** อัตราค่าตอบแทน 9,400 บาท

 และได้รับเงินเพิ่มการครองชีพชั่วคราวตามที่กฎหมายกำหนด

**แนบท้ายประกาศองค์การบริหารส่วนตำบลหินดาด**

**เรื่อง การรับสมัครบุคคลเพื่อสรรหาและเลือกสรรบุคคลเป็นพนักงานจ้างฯ**

**ลงวันที่ เดือน มกาคม พ.ศ. 2563**

**ตำแหน่ง พนักงานขับรถยนต์ จำนวน 1 อัตรา**

**.....................................................................**

**ตำแหน่งประเภท** พนักงานจ้างทั่วไป

**ชื่อตำแหน่ง** พนักงานขับรถยนต์

**อัตราว่าง**  1 อัตรา

**หน้าที่ / ความรับผิดชอบ** ปฏิบัติหน้าที่ขับรถยนต์ส่วนกลาง ทำความสะอาดรถยนต์และแก้ไขข้อขัดข้องเล็ก ๆ น้อย ๆ ในการใช้รถยนต์ดังกล่าว และปฏิบัติงานอื่นตามที่ผู้บังคับบัญชามอบหมาย

**ลักษณะงานที่ปฎิบัติ** ขับรถยนต์ส่วนกลาง ดูแลรักษาความสะอาด บำรุงรักษา แก้ไขข้อขัดข้อง เล็ก ๆ น้อยๆ และปฏิบัติหน้าที่อื่นที่เกี่ยวข้องหรือตามที่ผู้บังคับบัญชามอบหมาย

**คุณสมบัติเฉพาะตำแหน่ง** 1. เพศชาย

2. ไม่จำกัดวุฒิการศึกษา มีความสามารถเหมาะสมกับการปฎิบัติงานในหน้าที่

3. ใบอนุญาตขับรถตามกฎหมาย (

**ระยะเวลาการจ้าง** ทำสัญญาจ้างไม่เกินคราวละ 1 ปี

**อัตราค่าตอบแทนพนักงานจ้าง** อัตราค่าตอบแทน 9,000 บาท

 และได้รับเงินเพิ่มการครองชีพชั่วคราวตามที่กฎหมายกำหนด

**แนบท้ายประกาศองค์การบริหารส่วนตำบลหินดาด**

**เรื่อง การรับสมัครบุคคลเพื่อสรรหาและเลือกสรรบุคคลเป็นพนักงานจ้างฯ**

**ลงวันที่ เดือน มกาคม พ.ศ. 2563**

**.....................................................................**

**หลักเกณพ์และวิธีการเลือกสรร**

**ผู้สมัครต้องได้รับการประเมินสรรถนะตามหลักเกณฑ์ ดังนี้**

**1. ตำแหน่ง พนักงานขับรถยนต์ (พนักงานจ้างทั่วไป)**

|  |  |  |
| --- | --- | --- |
| **สมรรถนะ** | **คะแนนเต็ม** | **วิธีการประเมิน** |
| 1. ความรู้ความสามารถเฉพาะตำแหน่งหรือทักษะเฉพาะตำแหน่ง (ภาค ข)2. ความเหมาะสมกับตำแหน่ง (ภาค ค) | 100100 | โดยวิธีทดสอบการปฏิบัติโดยวิธีการสัมภาษณ์ |
|  รวม | 200 |  |

 **1.1 ความรู้ความสามารถเฉพาะตำแหน่ง (ภาค ข) ทดสอบการปฏิบัติ จำนวน 100 คะแนน**

- ทดสอบการขับรถยนต์

 - ทอสอบการดูแลบำรุงรักษารถยนต์

 **1.2 ความเหมาะสมกับตำแหน่ง (ภาค ค) แบบสัมภาษณ์ จำนวน 100 คะแนน**

 ประเมินบุคคลเพื่อพิจารณาความเหมาะสมกับตำแหน่งหน้าที่จาก ประวัติส่วนตัว ประวัติการศึกษา ประวัติการทำงาน และพฤติกรรมที่ปรากฎทางอื่นของผู้เข้าสอบ ทั้งนี้ อาจใช้วิธีอื่นใดเพิ่มเติมอีกก็ได้ เพื่อพิจารณาความเหมาะสมในด้านต่าง ๆ เช่น ความรู้ที่อาจใช้ในการปฎิบัติงานในหน้าที่ความสามารถ ประสบการณ์ ท่วงที วาจา อุปนิสัย ปฎิภาณไหวพริบ เป็นต้น

**แนบท้ายประกาศองค์การบริหารส่วนตำบลหินดาด**

**เรื่อง การรับสมัครบุคคลเพื่อสรรหาและเลือกสรรบุคคลเป็นพนักงานจ้างฯ**

**ลงวันที่ เดือน มกาคม พ.ศ. 2563**

**.....................................................................**

**หลักเกณพ์และวิธีการเลือกสรร**

**ผู้สมัครต้องได้รับการประเมินสรรถนะตามหลักเกณฑ์ ดังนี้**

**2. ตำแหน่ง พนักงานขับบรรทุกขยะ (ผู้มีทักษะ) (พนักงานตามภารกิจ)**

|  |  |  |
| --- | --- | --- |
| **สมรรถนะ** | **คะแนนเต็ม** | **วิธีการประเมิน** |
| 1. ความรู้ความสามารถทั่วไป (ภาค ก)1. ความรู้ความสามารถเฉพาะตำแหน่งหรือทักษะเฉพาะตำแหน่ง (ภาค ข)2. ความเหมาะสมกับตำแหน่ง (ภาค ค) | 100100 | โดยวิธีการสอบข้อเขียนแบบปรนัยโดยวิธีทดสอบการปฏิบัติโดยวิธีการสัมภาษณ์ |
|  รวม | 300 |  |

 **1.1 ความรู้ความสามารถทั่วไป (ภาค ก) ข้อเขียนแบบปรนัย จำนวน 50 ข้อลๆ 2 คะแนน รวม 100 คะแนน** ดังนี้

- ความรู้ความสามารถในการใช้ภาษาไทย การสรุปความ หรือตีความจากบทความหรือข้อความ การพิจารณาเลือกใช้ภาษาในรูปแบบต่าง ๆ จากกลุ่มคำ ประโยคหรือข้อความสั้น ๆ หรือการทดสอบอย่างอื่นที่เหมาะสมกับการทดสอบความสามารถด้านภาษาไทย

 - พระราชบัญญัติจราจรทางบก พ.ศ. 2522 และที่แก้ไขเพิ่มเติมถึง (ฉบับที่ 7 ) พ.ศ.2550

 - พระราชบัญญัติรถยนต์ พ.ศ. 2522 และที่แก้ไขเพิ่มเติมถึง (ฉบับที่ 16) พ.ศ. 2556

 - ระเบียบกระทรวงมหาดไทยว่าด้วยการใช้และการบำรุงรักษารถยนต์ขององค์กรปกครองส่วนท้องถิ่น พ.ศ. 2558

 - เหตุการณ์ปัจจุบันด้านการเมือง เศรษฐกิจ และสังคม

 - ความรู้เกี่ยวกับกฎจราจร

 **1.2 ความรู้ความสามารถเฉพาะตำแหน่ง (ภาค ข) ทดสอบการปฏิบัติ จำนวน 100 คะแนน**

- ทดสอบการขับรถยนต์

 - ทอสอบการดูแลบำรุงรักษารถยนต์

 **1.3 ความเหมาะสมกับตำแหน่ง (ภาค ค) แบบสัมภาษณ์ จำนวน 100 คะแนน**

 ประเมินบุคคลเพื่อพิจารณาความเหมาะสมกับตำแหน่งหน้าที่จาก ประวัติส่วนตัว ประวัติการศึกษา ประวัติการทำงาน และพฤติกรรมที่ปรากฎทางอื่นของผู้เข้าสอบ ทั้งนี้ อาจใช้วิธีอื่นใดเพิ่มเติมอีกก็ได้ เพื่อพิจารณาความเหมาะสมในด้านต่าง ๆ เช่น ความรู้ที่อาจใช้ในการปฎิบัติงานในหน้าที่ความสามารถ ประสบการณ์ ท่วงที วาจา อุปนิสัย ปฎิภาณไหวพริบ เป็นต้น

-4-

 **ประเภทพนักงานจ้างตามภารกิจ ตำแหน่ง ผู้ช่วยเจ้าพนักงานจัดเก็บรายได้ (กองคลัง)**

- การดำเนินการสอบคัดเลือก แบ่งออกเป็น 3 ภาค คือ

 **ภาคความรู้ความสามารถทั่วไป (สอบข้อเขียน) เวลา 09.00 – 10.00 น. คะแนนเต็ม 100 คะแนน**

 สอบข้อเขียน - ทดสอบความสามารถในการศึกษาวิเคราะห์ และสรุปเหตุผล ภาษาไทย คณิตศาสตร์ การเมือง และสังคม เหตุการณ์ปัจจุบัน เป็นต้น

 **ภาคความรู้ ความสามารถเฉพาะตำแหน่ง คะแนนเต็ม 100 คะแนน เวลา 10.15 – 11.15 น.**

 สอบข้อเขียน ความรู้ที่จำเป็นในงาน (ความรู้เฉพาะทางในงานที่รับผิดชอบ)

- ความรู้เรื่องหลักปรัชญาเศรษฐกิจพอเพียงตามแนวพระราชดำริของพระบาทสมเด็จพระเจ้าอยู่หัว

- ความรู้เรื่องงานธุรการและงานสาธารบรรณ

- ความรู้เรื่องกฎหมาย (ความรู้เฉพาะทางในงานที่รับผิดชอบ)

- ความรู้เรื่องบัญชีและระบบบัญชี

- ความรู้เรื่องจัดซื้อจัดจ้างและกฎระเบียบพัสดุ

 **ภาคความเหมาะสมกับตำแหน่ง คะแนนเต็ม 100 คะแนน เวลา 13.00 เป็นต้น**

 สอบสัมภาษณ์ จำนวน 100 คะแนน ประเมินบุคคลเพื่อพิจารณาความเหมาะสมกับตำแหน่งหน้าที่จาก ประวัติส่วนตัว ประวัติการศึกษา ประวัติการทำงาน และพฤติกรรมที่ปรากฎทางอื่นของผู้เข้าสอบ ทั้งนี้ อาจใช้วิธีอื่นใดเพิ่มเติมอีกก็ได้ เพื่อพิจารณาความเหมาะสมในด้านต่าง ๆ เช่น ความรู้ที่อาจใช้ในการปฎิบัติงานในหน้าที่ความสามารถ ประสบการณ์ ท่วงที วาจา อุปนิสัย ปฎิภาณไหวพริบ เป็นต้น

**ประเภทพนักงานจ้างตามภารกิจ ตำแหน่ง พนักงานขับรถบรรทุกขยะ (ผู้มีทักษะ) (กองสาธารณสุขและสิ่งแวดล้อม)**

- การดำเนินการสอบคัดเลือก แบ่งออกเป็น 3 ภาค คือ

 **ภาคความรู้ความสามารถทั่วไป (สอบข้อเขียน) เวลา 09.00 – 10.00 น. คะแนนเต็ม 100 คะแนน**

 สอบข้อเขียน - ทดสอบความสามารถในการศึกษาวิเคราะห์ และสรุปเหตุผล ภาษาไทย คณิตศาสตร์ การเมือง และสังคม เหตุการณ์ปัจจุบัน เป็นต้น

 **ภาคความรู้ ความสามารถเฉพาะตำแหน่ง คะแนนเต็ม 100 คะแนน เวลา 10.15 – 11.15 น.**

 สอบข้อเขียน ความรู้ที่จำเป็นในงาน (ความรู้เฉพาะทางในงานที่รับผิดชอบ)

- พ.ร.บ. สภาตำบลและองค์การบริหารส่วนตำบล พ.ศ. 2537 และแก้ไขเพิ่มเติม

- พ.ร.บ.จราจรทางบก พ.ศ. 2522 และแก้ไขเพิ่มเติม

-5-

 **ภาคความเหมาะสมกับตำแหน่ง คะแนนเต็ม 100 คะแนน เวลา 13.00 เป็นต้น**

 สอบสัมภาษณ์ คะแนน 50 คะแนน ประเมินบุคคลเพื่อพิจารณาความเหมาะสมกับตำแหน่งหน้าที่จาก ประวัติส่วนตัว ประวัติการศึกษา ประวัติการทำงาน และพฤติกรรมที่ปรากฎทางอื่นของผู้เข้าสอบ ทั้งนี้ อาจใช้วิธีอื่นใดเพิ่มเติมอีกก็ได้ เพื่อพิจารณาความเหมาะสมในด้านต่าง ๆ เช่น ความรู้ที่อาจใช้ในการปฎิบัติงานในหน้าที่ความสามารถ ประสบการณ์ ท่วงที วาจา อุปนิสัย ปฎิภาณไหวพริบ เป็นต้น

 สอบปฎิบัติ คะแนน 50 คะแนน ทดสอบความสามารถในการปฎิบัติงานในหน้าที่เฉพาะตำแหน่ง (โดยการขับรถบรรทุกขยะ) ใช้ประสบการณ์ความรู่ ความสามารถที่มีมาใช้ในการแก้ปัญหาในการปฎิบัติหน้าที่ได้อย่างเหมาะสม